अब हथेलियों पर पानी लगाएं और मिश्रण के लड्डू जैसे आकार के बॉल बनाते जाएं। एक कड़ाही में तेल गरम करें और मद्धिम आंच पर इन बॉलों को गाढ़ा सुनहरा होने तक तल लें। एक अलग कड़ाही में एक से दो चम्मच तेल गरम करें। उसमें जीरे का तड़का दें और उसमें बारीक कटे प्याज को चलाते हुए आधा पकने दें। फिर उसमें चार-पांच बड़े चम्मच टमाटर सॉस, थोड़ा-सा लाल मिर्च पाउडर, थोड़ा-सा नमक और सिरका डाल कर दो मिनट के लिए पकाएं। ध्यान रखें कि यह मिश्रण खूब गाढ़ा बने। इसलिए जरूरत हो तो थोड़ा-सा गरम पानी भी डाल सकते हैं। जब ग्रेवी उबलने लगे और गाढ़ी हो जाए तो आंच को धीमी कर दें और उसमें तले हुए मंचूरियन बॉल्स को डालें। उन्हें तब तक ग्रेवी में चलाते रहें, जब तक कि ग्रेवी पूरी तरह उन बॉल्स पर चिपक न जाए। जब बॉल पूरी तरह ग्रेवी को सोख लें तो उन्हें गरमा-गरम खाने के लिए परोसें। इसमें चूंकि सारी सब्जियां ऐसी डाली गई हैं, जिनमें फाइवर की मात्रा अधिक होती है, ये पौष्टिक और सुपाच्य होते हैं। इन्हें भी नाश्ते के रूप में या फिर खाने से पहले स्टार्टर के रूप में परोसा जा सकता है। ल्ल